

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

 8 Ιανουαρίου, 2021

**Δελτίο Τύπου 2 – Ο Περί Φυγόδικων Νόμος - Συλλήψεις**

Η Αστυνομία προχώρησε χθες στη σύλληψη δύο προσώπων, εναντίον των οποίων εκκρεμούσαν Ευρωπαϊκά εντάλματα σύλληψης.

Η πρώτη σύλληψη αφορούσε 52χρονο, εναντίον του οποίου εκκρεμούσε Ευρωπαϊκό ένταλμα σύλληψης (Από τις Ελληνικές Αρχές) για να εκτίσει ποινή φυλάκισης 4 ετών και 9 μηνών για υπόθεση παράνομης διακίνησης ναρκωτικών και ψυχοτρόπων ουσιών.

Η δεύτερη σύλληψη αφορούσε 33χρονο, εναντίον του οποίου εκκρεμούσε Ευρωπαϊκό ένταλμα σύλληψης (Από τις Ελληνικές Αρχές) για να εκτίσει ποινή φυλάκισης 15 ετών για υπόθεση ληστείας, κλοπής, παράνομης οπλοφορίας κ.ά.

Κλάδος Επικοινωνίας